CELEX: 32017R0628
Language: hr
Date: 2017-04-03 00:00:00
Title: Provedbena uredba Vijeća (EU) 2017/628 od 3. travnja 2017. o provedbi članka 15. stavka 3. Uredbe (EU) br. 1352/2014 o mjerama ograničavanja s obzirom na stanje u Jemenu

4.4.2017   
            
            
               HR
            
            
               Službeni list Europske unije
            
            
               L 90/1
            
         PROVEDBENA UREDBA VIJEĆA (EU) 2017/628
   od 3. travnja 2017.
   o provedbi članka 15. stavka 3. Uredbe (EU) br. 1352/2014 o mjerama ograničavanja s obzirom na stanje u Jemenu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 1352/2014 od 18. prosinca 2014. o mjerama ograničavanja s obzirom na stanje u Jemenu (1), a posebno njezin članak 15. stavak 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 18. prosinca 2014. donijelo Uredbu (EU) br. 1352/2014.
            
         
               (2)
            
            
               Odbor Vijeća sigurnosti Ujedinjenih naroda osnovan na temelju Rezolucije Vijeća sigurnosti Ujedinjenih naroda 2140 (2014) ažurirao je informacije koje se odnose na četiri osobe koje podliježu mjerama ograničavanja.
            
         
               (3)
            
            
               Prilog I. Uredbi (EU) br. 1352/2014 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog I. Uredbi (EU) br. 1352/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 3. travnja 2017.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  SL L 365, 19.12.2014., str. 60.
   
   
      PRILOG
      U Prilogu I. Uredbi (EU) br. 1352/2014 unosi u vezi s dolje navedenim osobama zamjenjuju se sljedećim unosima:
      
                  1.
               
               
                  
                     Abdullah Yahya Al Hakim (druga imena: (a) Abu Ali al Hakim; (b) Abu-Ali al-Hakim; (c) Abdallah al-Hakim; (d) Abu Ali Alhakim; (e) Abdallah al-Mu'ayyad).
                  Izvorno pismo: 
                  
                     Položaj: zamjenik vođe skupine Houthi. Adresa: Dahyan, pokrajina Sa'dah, Jemen. Datum rođenja: (a) otprilike 1985.; (b) između 1984. i 1986. Mjesto rođenja: (a) Dahyan, Jemen; (b) pokrajina Sa'dah, Jemen. Državljanstvo: jemensko. Ostali podaci: Spol: muški. Poveznica na internetsku stranicu koja sadržava posebnu objavu Interpola i Vijeća sigurnosti Ujedinjenih naroda: https://www.interpol.int/en/notice/search/un/5837273. Datum uvrštenja na popis UN-a: 7.11.2014. (izmijenjeno 20.11.2014.).
                  Dodatne informacije iz sažetka razlogâ za uvrštavanje na popis Odbora za sankcije:
                  Abdullah Yahya al Hakim uvršten je na popis osoba protiv kojih se uvode sankcije 7. studenoga 2014. u skladu sa stavcima 11. i 15. RVSUN-a 2140 (2014) jer ispunjava kriterije za označivanje utvrđene u stavcima 17. i 18. Rezolucije.
                  Abdullah Yahya al Hakim sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između Vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.
                  U lipnju 2014. Abdullah Yahya al Hakim navodno je održao sastanak kako bi isplanirao državni udar protiv jemenskog predsjednika Abdrabuha Mansoura Hadija. Al Hakim se sastao s vojnim i sigurnosnim zapovjednicima te plemenskim poglavarima; vodeći pristalice odani bivšem jemenskom predsjedniku Aliju Abdullahu Salehu također su prisustvovali sastanku, čiji je cilj bio uskladiti vojne napore za preuzimanje Sane, glavnog grada Jemena.
                  U javnoj izjavi od 29. kolovoza 2014. predsjednik Vijeća sigurnosti Ujedinjenih naroda naveo je da Vijeće osuđuje radnje snaga kojima zapovijeda Abdullah Yahya al Hakim koje su 8. srpnja 2014. opustošile Amran u Jemenu, uključujući stožer brigade jemenske vojske. Al Hakim predvodio je nasilno preuzimanje pokrajine Amran u srpnju 2014. i bio je vojni zapovjednik odgovoran za donošenje odluka u vezi s aktualnim sukobima u pokrajini Amranu i Hamdanu u Jemenu.
                  Početkom rujna 2014. Abdullah Yahya al Hakim ostao je u Sani kako bi nadgledao borbene operacije u slučaju da počne sukob. Njegova je uloga bila organiziranje vojnih operacija kako bi se omogućilo svrgavanje jemenske vlade, a bio je odgovoran i za osiguranje svih putova u Sanu i iz nje te nadzor nad njima.
               
            
                  2.
               
               
                  
                     Abd Al-Khaliq Al-Huthi (druga imena: (a) Abd-al-Khaliq al-Huthi; (b) Abd-al-Khaliq Badr-al-Din al Huthi; (c) 'Abd al-Khaliq Badr al-Din al-Huthi; (d) Abd al-Khaliq al-Huthi; (e) Abu-Yunus).
                  Izvorno pismo: 
                  
                     Položaj: vojni zapovjednik skupine Houthi. Datum rođenja: 1984. Državljanstvo: jemensko. Ostali podaci: Spol: muški. Poveznica na internetsku stranicu koja sadržava posebnu objavu Interpola i Vijeća sigurnosti Ujedinjenih naroda: https://www.interpol.int/en/notice/search/un/5837297. Datum uvrštenja na popis UN-a:7.11.2014. (izmijenjeno 20.11.2014., 26.8.2016.).
                  Dodatne informacije iz sažetka razlogâ za uvrštavanje na popis Odbora za sankcije:
                  Abd al-Khaliq al-Houthi uvršten je na popis osoba protiv kojih se uvode sankcije 7. studenoga 2014. u skladu sa stavcima 11. i 15. RVSUN-a 2140 (2014) jer ispunjava kriterije za uvrštavanje utvrđene u stavcima 17. i 18. Rezolucije.
                  Abd al-Khaliq al-Houthi sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.
                  Krajem listopada 2013. Abd al-Khaliq al-Houthi predvodio je skupinu boraca odjevenih u odore jemenske vojske u napadu na mjesta u Dimaju u Jemenu. U borbama koje su uslijedile bilo je mnogo mrtvih.
                  Krajem rujna 2014. nepoznat broj neidentificiranih boraca navodno se spremao napasti diplomatske objekte u Sani u Jemenu po primitku naredbi od Abda al-Khaliqa al-Houthija. Al-Houthi je 30. kolovoza 2014. koordinirao prijenos oružja iz Amrana u prosvjednički kamp u Sani.
               
            
                  3.
               
               
                  
                     Ali Abdullah Saleh (drugo ime: Ali Abdallah Salih).
                  Izvorno pismo: 
                  
                     Položaj: (a) predsjednik jemenske stranke Općeg narodnog kongresa; (b) bivši predsjednik Republike Jemena. Datum rođenja: (a)21.3.1945.; (b)21.3.1946.; (c)21.3.1942.; (d)21.3.1947.Mjesto rođenja: (a) Bayt al-Ahmar, pokrajina Sana'a, Jemen; (b) Sana'a, Jemen; (c) Sana'a, Sanhan, Al-Rib' al-Sharqi. Državljanstvo: jemensko. Br. putovnice: 00016161 (Jemen). Nacionalni identifikacijski br.: 01010744444. Ostali podaci: Spol: muški. Poveznica na internetsku stranicu koja sadržava posebnu objavu Interpola i Vijeća sigurnosti Ujedinjenih naroda: https://www.interpol.int/en/notice/search/un/5837306. Datum uvrštenja na popis UN-a: 7.11.2014. (izmijenjeno 20.11.2014.).
                  Dodatne informacije iz sažetka razlogâ za uvrštavanje na popis Odbora za sankcije:
                  Ali Abdullah Saleh uvršten je na popis osoba protiv kojih se uvode sankcije 7. studenoga 2014. u skladu sa stavcima 11. i 15. Rezolucije 2140 (2014) jer ispunjava kriterije za označivanje utvrđene u stavcima 17. i 18. Rezolucije.
                  Ali Abdullah Saleh sudjelovao je u radnjama kojima se ugrožava mir, sigurnost ili stabilnost u Jemenu, kao što su radnje kojima se ometa provedba sporazuma od 23. studenoga 2011. između Vlade Jemena i oporbe, kojim se predviđa mirna predaja vlasti u Jemenu, te radnje kojima se ometa politički proces u Jemenu.
                  U skladu sa sporazumom od 23. studenoga 2011., koji je podržalo Vijeće za suradnju u Zaljevu, Ali Abdullah Saleh odstupio je s položaja predsjednika Jemena nakon više od 30 godina.
                  Od jeseni 2012. Ali Abdullah Saleh navodno je postao jedan od glavnih pristaša nasilnih radnji skupine Houthi u sjevernom Jemenu.
                  Sukobi na jugu Jemena u veljači 2013. bili su rezultat zajedničkih napora Saleha, AQAP-a i južnjačkog separatista Alija Salima al-Bayda da uzrokuju nered prije Konferencije za nacionalni dijalog 18. ožujka 2013. u Jemenu. Nedavno, od rujna 2014., Saleh destabilizira Jemen iskorištavanjem drugih kako bi potkopao vladu i uzrokovao dovoljno nestabilnosti kako bi zaprijetio državnim udarom. Prema izvješću iz rujna 2014. Povjerenstva stručnjaka Ujedinjenih naroda za Jemen, sugovornici tvrde da Saleh podupire nasilne radnje nekih Jemenaca pružajući im sredstva i političku potporu te tako što osigurava da članovi Općeg narodnog kongresa i dalje na razne načine doprinose destabilizaciji Jemena.
               
            
                  5.
               
               
                  
                     Ahmed Ali Abdullah Saleh (drugo ime: Ahmed Ali Abdullah Al-Ahmar)
                  
                     Položaj: bivši veleposlanik, bivši brigadni general. Rođen:25.7.1972.Državljanstvo: jemensko. Br. putovnice: (a) jemenska putovnica broj 17979 na ime Ahmed Ali Abdullah Saleh (navedeno pod diplomatskim identifikacijskim brojem: 31/2013/20/003140, u nastavku) (b) jemenska putovnica 02117777, izdana 8.11.2005. na ime Ahmed Ali Abdullah Al-Ahmar (c) jemenska putovnica broj 06070777, izdana 3.12.2014. na ime Ahmed Ali Abdullah Al-Ahmar. Adresa: Ujedinjeni Arapski Emirati. Ostali podaci: Imao je ključnu ulogu u olakšavanju vojnog širenja pokreta Houthi. Sudjelovao je u radnjama kojima se ugrožava mir, sigurnost ili stabilnost u Jemenu. Ahmed Saleh sin je bivšeg predsjednika Republike Jemena Alija Abdullaha Saleha. Ahmed Ali Abdullah Saleh dolazi iz područja poznatog kao Bayt Al-Ahmar, koje se nalazi 20-ak kilometara jugoistočno od glavnoga grada Sane. Broj diplomatske osobne iskaznice: 31/2013/20/003140, izdana 7.7.2013. od Ministarstva vanjskih poslova Ujedinjenih Arapskih Emirata na ime Ahmed Ali Abdullah Saleh; trenutačni status: poništena. Poveznica na internetsku stranicu koja sadržava posebnu objavu Interpola i Vijeća sigurnosti Ujedinjenih naroda: https://www.interpol.int/en/notice/search/un/5895854. Datum uvrštenja na popis UN-a:14.4.2015. (izmijenjeno 16.9.2015.).
                  Dodatne informacije iz sažetka razlogâ za uvrštavanje na popis Odbora za sankcije:
                  Ahmed Ali Saleh potkopavao je vlast predsjednika Hadija, ometao Hadijeve pokušaje reforme vojske te sprečavao mirni prijelaz Jemena na demokraciju. Saleh je imao ključnu ulogu u olakšavanju vojnog širenja pokreta Houthi. Ahmed Ali Saleh od sredine veljače 2013. izdao je tisuće novih pušaka brigadama Republikanske garde i neidentificiranim plemenskim šeicima. Oružje je prvotno nabavljeno 2010. i bilo je namijenjeno kupovanju odanosti primatelja za kasniju političku pobjedu.
                  Nakon što je Salehov otac, bivši predsjednik Republike Jemena Ali Abdullah Saleh, odstupio s mjesta predsjednika Jemena 2011., Ahmed Ali Saleh zadržao je svoje mjesto zapovjednika jemenske Republikanske garde. Nakon malo više od jedne godine predsjednik Hadi razriješio je Saleha s dužnosti, ali je on zadržao značajan utjecaj u jemenskoj vojsci, čak i nakon što je razriješen s dužnosti zapovjednika. UN je u studenome 2014. uvrstio Alija Abdullaha Saleha na popis na temelju RVSUN-a 2140.